**Beth yw chwarae’r tu allan?**

Mae sesiynau chwarae stryd, neu ‘chwarae’r tu allan’, yn sesiynau byr, dan arweiniad trigolion, pan gaiff ffyrdd eu cau er mwyn gadael i’r plant chwarae’n rhydd a diogel y tu allan i’w tŷ eu hunain. Mae strydoedd ar hyd a lled y DU yn gwneud hyn bellach ac mae’n sicrhau buddiannau cadarnhaol iawn ar gyfer plant a chymunedau.

**Sut fydd hyn yn digwydd?**

Yn gyntaf, bydd cymdogion yn trafod y syniad ac yna’n gwneud cais i’w cyngor lleol, wedi ymgynghori gyda phawb sy’n byw ar y stryd.

Bydd rhai strydoedd yn ymgeisio am un sesiwn arbennig. Bydd eraill yn cynnal sesiynau wythnosol neu fisol, os bydd y cyngor yn caniatáu hynny. Fel arfer, bydd sesiwn yn para rhwng un a thair awr.

Ar y diwrnod, bydd cymdogion yn cau’r ffordd i draffig gan ddefnyddio rhwystrau ac arwyddion swyddogol. Gall trigolion ddal i yrru i mewn ac allan o’r stryd yn araf iawn, wedi eu hebrwng gan stiwardiaid gwirfoddol.

Bydd rhieni a gofalwyr yn gyfrifol am eu plant, fel unrhyw ddiwrnod arall.

**Mae chwarae ar y stryd…**

* Yn rhoi’r lle a’r rhyddid y mae plant eu hangen i fod yn iach a hapus
* Yn eu helpu i ennill sgiliau, annibyniaeth a chyfrifoldeb
* Yn gadael i bawb wneud ffrindiau ar y stryd
* Yn gwneud defnydd o’r gofod sydd y tu allan   
  i ddrws y tŷ

***‘****Mae tipyn o fywyd yn y stryd heno. Rydw i’n adnabod dau o bobl yn fwy na ddoe****.’***

*‘Mae hyn yn wych. Fe gafodd fy mab feic ar ei ben-blwydd, ond yr unig dro y bydd o’n mynd arno yw pan fydda’ i’n ei gario i’r llwybr beicio yn y car – mae’n rhy beryglus yma fel arfer.’*

*‘Rydw i wrth fy modd sut y mae Chwarae’r Tu Allan wedi dod â’n stryd ni at ei gilydd fel lle cyfeillgar, hapus i fyw!’*

Mae *Playing Out* yn fudiad dielw sy’n cefnogi chwarae stryd a drefnir gan drigolion ar draws y DU.

hello@playingout.net

0117 9537167

[**www.playingout.net**](http://www.playingout.net)

© Playing Out CIC 2010-2018